นายสรรเสริญ กล่าวว่า การแก้ไขปัญหาสนามบินสุวรรณภูมินั้น กระทรวงคมนาคมและรัฐบาลมีแนวนโยบายมอบให้ ทอท.ไปดำเนินการแก้ไขใน 5 เรื่องคือ 1.การดูแลทางวิ่ง ทางขับและลานจอด ให้เกิดความปลอดภัย และได้มาตรฐานสากล 2.อาคารผู้โดยสาร จะต้องเกิดความสะดวกและปลอดภัย ทั้งนี้ จากการตรวจสอบพบปัญหามากกว่า 10 เรื่องที่เกิดขึ้น 3.เรื่องคลังสินค้าที่ให้บริการไม่สะดวกเท่าที่ควรกับการส่งออกนำเข้าในประเทศ ได้ให้ไปดูแลแก้ไขระเบียบแล้ว 4.โครงข่ายเชื่อมโยงการเข้าออกสนามบินสุวรรณภูมิเพื่อให้ผู้โดยสารเข้าออกได้อย่างสะดวก ปลอดภัยและเป็นธรรม รวมทั้งปัญหาแท็กซี่ผี และ 5.มลพิษทางเสียงและอากาศที่มีต่อประชาชนรอบสนามบิน โดย ทอท.ได้ตั้งคณะกรรมการเป็นชุดๆ เข้าไปแก้ไขให้สอดคล้องกับ 5 แนวทางดังกล่าวรมช.คมนาคม กล่าวถึงการตรวจสอบความผิดว่า เป็นอีกประเด็นที่สำคัญ ซึ่งล่าสุดได้ตั้งกรรมการขึ้นมาดูการยุบตัวของทางขับและทางวิ่ง ซึ่งจากการตรวจสอบยังเบาใจได้อยู่เพราะยังไม่มีข้อเสียหายจนเครื่องบินลงจอดไม่ได้นายสรรเสริญชี้แจงต่อถึงการกลับมาใช้สนามบินดอนเมืองว่าระยะเวลา 4 เดือนที่เปิดใช้ ปรากฏว่าไปเจอปัญหาสำคัญ ซึ่งต้องตรวจสอบจนอาจต้องปิดซ่อมบางส่วน แต่ไม่ได้ปิดหมด แต่การปิดซ่อมจะต้องลดความแออัดหรือผ่อนคลายเที่ยวบิน จึงไปใช้สนามบินอื่น และรัฐบาลเห็นว่าสนามบินดอนเมืองบรรเทาปัญหาที่เกิดขึ้นได้
กระทรวงคมนาคมและรัฐบาลมีแนวนโยบายมอบให้หน่วยงานใดไปดําเนินการแก้ไขใน 5 เรื่อง 
5